Jakob Bohr
Jakob Bohr (17. februar 1957) er en dansk fysiker, forsker og professor på Institut for Matematik og Computer Science på Danmarks Tekniske Universitet. Han forsker bl.a. i molekylær biofysik, Helix-strukturer, nanoteknologi, faststoffysik, magnetisme og magnetisk røntgen spredning.

Bohr blev uddannet civilingeniør fra DTU i 1980, og han læste herefter en ph.d. samme sted.
I perioden 1984-1984 arbejdede han på Brookhaven National Laboratory som fysiker. I 1991 blev han dr.techn.. Han har også været præsident for panelet der uddeler Descartes Prize i 2000.

I 1999 var han med til at udvikle teorier sammen med bl.a. Søren Brunak, som den amerikanske selskab DuPont brugte 100 mio. kr. på.

Han har været gæsteprofessor på Christian-Albrechts-Universität zu Kiel i Kiel, Tyskland i 2007 og Institut Laue–Langevin i Grenoble, Frankrig.

Privatliv 
Han er søn af Ernest Bohr og Else Richter Bohr. Han er barnebarn af den danske fysiker Niels Bohr.

Han er gift med Dorothy Jean Hesselman, og sammen har de tre børn.

Hæder 
Priser
 2013: Villum Kann Rasmussens Årslegat, Villum Fonden

Medlemskaber af videnskabsakademier
 1993-1996: Formand for Dansk Fysisk Selskab
 2014: Fellow på Institute of Physics, UK and Ireland
 Akademiet for de Tekniske Videnskaber
 Danmarks Naturvidenskabelige Akademi

Referencer

Eksterne henvisninger 

Danskere i 1900-tallet
Professorer fra Danmarks Tekniske Universitet
Modtagere af Villum Kann Rasmussens Årslegat til Teknisk og Naturvidenskabelig Forskning
Medlemmer af Akademiet for de Tekniske Videnskaber
Jakob
Fysikere fra Danmark